als_Latn dik_Latn sna_Latn
Asport- Prej disa muajsh drejtuesit më të lartë të FSHF-së dhe trajneri kombëtares shqiptare, Xhani De Biazi, kanë insistuar për të pasur në dispozicion mbrojtësin e Helsingborg Loret Sadiku, që më në fund ka vendosur të refuzojë përfaqësuesen e Suedisë duke zgjedhur Shqipërinë.
Pas vendimit të marrë nga Sadiku trajneri Suedisë Erik Hamren ka kërkuar ta bindë lojtarin të refuzojë ftesën e Shqipërisë. Por Loreti ka dhënë një përgjigje negative dhe pret të jetë në grumbullim me skuadrën e De Biazit për ndeshjet me Slloveninë dhe Islandën, duke shpresuar që të ndihmojë Shqipërinë në rrugën drejt Brazil 2014. “Ka qenë një vendim i vështirë. Duhet të mendoja për gjithçka, por më shumë për familjen time- ka shpjeguar Sadiku- Futbolli në Shqipëri po përmirësohet shumë, vendi ka pasur një përmirësim ekonomik, dhe i ndihmojnë më shumë lojtarët tani. Shqipëria dëshiron të tregojë veten edhe në futboll”. Qëndërmbrojtësi ishte ftuar dy herë nga ekipi kuqezi, kundër Norvegjisë dhe Armenisë, por kishte hezituar të grumbullohet me ekipin kuqezi, duke i lënë derë hapu Suedisë.
“Sigurisht që e kam menduar shumë për këtë, por ata (Shqipëria) treguan dashurinë më të madhe”, ka deklaruar futbollisti për mediat. Mbrojtësi talentuar, i cili luan te skuadra suedeze Helsingborg, i ka njoftuar edhe drejtuesit e Federatës së Futbollit të Suedisë për zgjedhjen që ka bërë. “Kam biseduar me Marcus Allback, nga ekipi i Suedisë, dhe i kam treguar për zgjedhjen. Ai tha se ai kuptoi vendimin tim dhe ishte pak i zhgënjyer, por tha se e respekton atë”, ka përfunduar Sadiku.
Kujdes : Të gjitha të drejtat e këtij shkrimi janë të rezervuara nga Asport.info
als_Latn als_Latn als_Latn als_Latn